Carrer de Sant Vicent Màrtir - Viquipèdia, l'enciclopèdia lliure\n(S'ha redirigit des de: Carrer de Sant Vicent)\nEl carrer de Sant Vicent Màrtir és una via urbana de València i un dels carrers més antics i llargs de la ciutat amb més de tres quilòmetres de longitud. Naix a la plaça de la Reina al centre històric de la ciutat i finalitza a l'inici de la carretera CV-400 ("Avinguda del Sud") al sud de la ciutat. Rep el nom de Sant Vicent Màrtir, patró de la ciutat, nascut a Saragossa i mort a València l'any 304 després d'un dur martiri. Durant la segona república el carrer fou conegut com a carrer de Largo Caballero.\nTram cèntric del carrer\n39° 27′ 23″ N, 0° 23′ 02″ O / 39.45639°N,0.38389°O / 39.45639; -0.38389\n1 Traçat i punts emblemàtics\nTraçat i punts emblemàticsModifica\nCarrer Sant Vicent pel barri de la Creu Coberta\nCarrer Sant Vicent des de la plaça de l'Ajuntament\nLocalització del tram sud del carrer de Sant Vicent Màrtir\nAl llarg del seu recorregut s'encreua amb el cantó nord de la plaça de l'Ajuntament, travessa places com la plaça de Sant Agustí i la plaça d'Espanya, i s'encreua amb els extrems del carrer de Xàtiva i del carrer de Guillem de Castro, amb la Gran Via de Ramón y Cajal, l'avinguda de Giorgeta i la Ronda Sud de València.\nParteix del barri de La Seu al districte de la Ciutat Vella, i separa els barris d'El Mercat i de Sant Francesc. Passa per La Roqueta i Arrancapins del districte d'Extramurs, i després pel districte de Jesús amb els barris de La Raïosa, La Creu Coberta, i limita amb Sant Marcel·lí i el Camí Real.\nAl tram cèntric del carrer es troben l'església de Sant Martí, el teatre Olympia i l'església de Sant Agustí. Al districte d'Extramurs es troba l'antic monestir i l'església de Sant Vicent de la Roqueta, l'escultura "Monument al Cid Campeador", obra de 1964 de l'escultor extremeny Juan de Ávalos situat a la plaça d'Espanya, i l'Estació de València-Joaquim Sorolla de l'AVE i llarga distància. Dins el districte de Jesús hi ha la Creu Coberta del segle xiv, restaurada i reconstruïda l'any 1898.\nL'estació de Xàtiva de les línies 3 i 5 de MetroValencia és una de les més pròximes al carrer, mentre que l'estació de Plaça d'Espanya de la línia 1 és baix la mateixa plaça. L'estació de Joaquim Sorolla (línies 1 i 5) es troba també a les proximitats l'estació de l'AVE.\nEl carrer se situa sobre l'antic traçat de la Via Augusta, important via de comunicació a l'Imperi Romà entre Roma i les Columnes d'Hèrcules a l'estret de Gibraltar. El carrer travessava la colònia Valentia Edetanorum i marxava direcció sud.\nDesprés amb l'ocupació musulmana de la ciutat entre 711 i 1238 passava baix el portal de "Bab Baytala" de la muralla àrab, a l'altura de l'actual plaça de Marià Benlliure. Després de la conquesta de València el 1238 per part del rei Jaume I el Conqueridor a la Corona d'Aragó, la nova muralla medieval tenia el "Portal de Sant Vicent" a l'actual plaça de Sant Agustí.\nL'església de Sant Vicent de la Roqueta és just sobre un monticle de roca on es construí un "martyrium" sobre la tomba del diaca Vicent.\nEl carrer va ser també el Camí Real de València a Xàtiva i Madrid, per tant comunicava la ciutat amb els pobles de L'Horta Sud com la pedania de La Torre i termes municipals dels pobles de Benetússer, Alfafar, Massanassa, Catarroja, Albal, Beniparrell i Silla abans d'arribar a la comarca de La Ribera Alta. En l'actualitat el carrer al seu pas per aquests municipis ha sigut desdoblat per l'autovia V-31 i per la carretera CV-400 o avinguda del Sud.\n↑ [enllaç sense format] http://esculturaurbana.com/paginas/ava010.htm\nA Wikimedia Commons hi ha contingut multimèdia relatiu a: Carrer de Sant Vicent Màrtir\nObtingut de «https://ca.wikipedia.org/w/index.php?title=Carrer_de_Sant_Vicent_Màrtir&oldid=25027937»\nDarrera modificació: 24 set 2020 a les 11:11\nLa pàgina va ser modificada per darrera vegada el 24 set 2020 a les 11:11.


AMPLIACIÓ:Els professors de la UB es mobilitzen per reclamar més estabilitat per als associats i evitar possibles acomiadaments\nDos detinguts i quinze identificats en la manifestació contra el desallotjament de Ka la Kastanya\tDos detinguts i quinze identificats en la manifestació contra el desallotjament de Ka la Kastanya\nACN Barcelona.-El Personal Docent i Investigador (PDI) de la UB estan convocats a una jornada de vaga aquest dimarts per denunciar que l’augment de les hores de docència al professorat permanent pot deixar sense feina part dels 2.000 associats que cobren 500 euros al mes. Transformem UB reclama acabar amb la figura dels falsos associats i demana estabilitzar i dignificar la carrera docent. L’equip de Govern recorda que els darrers anys s’han duplicat els professors associats i xifra entre 20 i 30 els professors associats que no seran renovats el curs vinent. Reconeix però que es treballa per estabilitzar i rejovenir plantilles tot i estar condicionats per les limitacions pressupostàries.\nEls professors, i principalment els professors associats de la Universitat de Barcelona (UB) han fet aquest dimarts una jornada de vaga per protestar contra l’aplicació a la universitat de l’aplicació d’un decret que implica augmentar les hores lectives del professorat a temps complert i que pot suposar la pèrdua de llocs de treball de professors associats. A més, també consideren que amb aquesta aplicació, el funcionariat perd drets laborals adquirits. Des de Transformem UB reivindiquen una dignificació de la carrera docent i critiquen que actualment, els professors assocaits puguin fer fins un 75% de les classes que fan els docents fucnioanris, per 500 euros al mes. Així ho ha explicat Lluís Frago, com a portaveu de Transformem UB que aglutina tres sindicats, que ha assegurat que l’abús d’aquesta figura contractual ha precaritzat la universitat pública els darrers anys. Per això, exigeixen a l’equip de govern actual que es mantinguin tots els llocs de treball i que se solucioni la precarietat d’aquest col·lectiu, el de professors associats, que és el més perjudicat. Transfomem UB demana també que el rectorat elabori una relació de llocs de treball per poder estabilitzar les plantilles i dotar de planificació les decisions que es prenen. EN aquest sentit, el portaveu de la UB, Ernest Pons, ha assegurat treballar en aquesta línia en vistes a la renovació i rejoveniment que ha de fer la plantilla de la UB els propers anys, ja que de mitjana, el professorat té 59 anys. Pons entén les reivindicacions dels professors associats però reconeix que, durant l’època de crisi i de contenció pressupostària, en què la taxa de reposició de jubilats i baixes no deixava marge per substituir a ningú, s’ha potenciat aquesta figura i s’ha duplicat, dels 1.000 als 2.000. ‘’NO té molta lògica’’, considera Pons, perquè tot i que reconeix que fan feina ‘’excel·lent’’, la universitat ha de treballar per crear places per fer carrera acadèmica. Pons però, ha assegurat que en cap cas se superaran els 30 professors associats que no es renovaran l’any vinent, una xifra que encara no està tancada perquè depèn de cada facultat i departament. Pons ha reconegut que s’està apostant per aquesta línia però que les limitacions pressupostàries, i la condició de no augmentar el capítol 1, no deixa marge a les universitats malgrat que se suposi que té autonomia. Per aquest motiu, Pons creu que cal pressionar els poders públics per aconseguir poder fer aquests canvis. Segons els convocants, el seguiment de la vaga ha estat massiu a les facultats de l’edifici històric, a Humanitats, al Raval, i més escàs a Econòmiques, mentre que des de la UB han assegurat que no hi ha hagut anul·lacions de classes. La protesta ha culminat amb una marxa des de la plaça Universitat fins a la Secretaria d’Universitats i Recerca, a la Via Laietana de Barcelona.\n21:50Iñaki Rivera: ‘Per eradicar les males praxis a les presons, no podem criminalitzar els defensors dels drets humans’


Sots-campionat de Catalunya cadet i 12 rècords del club per a Lauren Baker\nMagnífica actuació de la Lauren Baker (a la 1ª foto) aquest dissabte a Sabadell en el decurs del campionat de Catalunya cadet en pista coberta i increïbles els números que ha aconseguit. Anem per parts:\nEn triple salt fins avui ostentava el rècord del club cadet, juvenil i júnior en 10'95, tot i que tenia 11'08 a l' aire lliure (rècord del club absolut). El tope absolut i promesa en pista coberta el tenia la Mª Amparo González amb 10'99.\nDoncs a Sabadell, després d' un primer salt nul, a la 2ª arriba a 11'36, millorant de cop els rècords socials cadet, juvenil, júnior, promesa i sènior i situant-se líder de la prova.\nA la 3ª temptativa, 11'42 i, per tant, 5 rècords més del club com aquell qui no vol la cosa, ampliant a 19 centímetres la distància sobre la 2ª i millorant el rècord dels campionats que estava situat en 11'39.\nJa no ha pogut arribar més lluny: 11'21 al 4rt, ha passat al 5è salt i 10'51 al 6è. I a l´últim sospir la Constança Cerrada (Muntanyenc Sant Cugat) ha evitat que la festa fos completa per a la Lauren donat que l' ha superat amb 11'49. Vaja, que al final ni millorant l' antic rècord dels campionats ha pogut la Lauren fer-se amb el triomf.\nPerò no acaba aquí la cosa: en 60 tanques la mateixa Lauren tenia el rècord social cadet en 9"91. A la 1ª semifinal, amb 9"76, nou rècord i passi a la final amb el 5è millor registre de totes.\nJa a la final, 5ª posició rebaixant encara en 1 centèssima, 9"75, la seva marca i quedant a 14 centèssimes del podi.\nEn resum, aquests han estat els seus números:\n- 1 sots-campionat i 2 places de finalista.\n- 1 rècord dels campionats (tot i que finalment ha estat superat).\n- 12 rècords del club (2 en triple absolut, promesa, júnior, juvenil i cadet i 2 en 60 tanques cadet).\n- Amb només 15 anys acabats de fer, només 5 atletes absolutes nascudes o residents al Maresme han saltat al llarg de la història més que ella en triple (comptant aire lliure i pista coberta): Conchi Paredes (A.A. Catalunya) 14'16 al 1999, Miriam Valls (A.A. Catalunya) 12'46 al 1998, Viena Campos (F.C. Barcelona) 12'18 al 2010, Ana Belén Ortiz (Laietània) 11'60 al 1994 i Raquel Palacios (C.A. Granollers) 11'55 al 1999. El rècord del Maresme absolut a l' aire lliure per a una atleta d' un club de la comarca el té la Viena Campos amb 11'66 de quan militava al Laietània. Només 24 centímetres més que la Lauren.\nQuin futur se li endevina a aquesta noia!!!\nEls altres 3 atletes del G.A. Lluïsos Mataró han tingut la desgràcia de veure's eclipsats per la seva companya, però també ho han fet molt bé.\nL' Oumaima Blal (a la 2ª foto) ha obtingut plaça de finalista en 3000 mercès al seu 6è lloc. Amb un registre de 12'01"66 ha millorat en poc més d' 1 segon la seva plusmarca anterior, lluitant fins al final per la 5ª plaça.\nTambé l´únic noi en concurs, en Gabriel Chuan, ha rebaixat la seva anterior marca, tot i que només per 4 centèssimes, en 300. Amb 42"01 ha acreditat l' 11è millor registre en semifinals, quedant apartat de la final, reservada als 6 millors. El crono que ha fet falta per entrar-hi ha estat 40"11, inabastable de moment per a en Gabriel que, recordem, està disputant tot just la seva primera temporada.\nSi algú s' ha pogut endur una petita decepció ha estat l' Alba Grau, tot i que no ho ha fet malament. El seu objectiu havia de ser passar a la final de les 8 millors i no ha pogut ser, però no era una empresa senzilla.\nL' Alba venia enguany amb un millor temps de 8"35 en pista coberta (8"22 a l' aire lliure). A la 2ª semifinal ha entrat 3ª amb 8"42, però 11 rivals han corregut més ràpid que ella en el total de les sèries, deixant-la fora de la final.\nEl darrer temps en entrar-hi ha estat 8"32, a l' abast de l' Alba si té un gran dia.


La poma com a ingredient d’honor | Som de Mercat\nLa poma com a ingredient d’honor\nActiu 17 set., 2021 Per Antena Local\nSi et parlem d’una fruita rica en vitamina C, potassi, quercitina i pectina, quina et ve a la ment?\nHas encertat, estem parlant de la poma, i és que avui,17 de setembre, se celebra el 'Dia mundial de menjar una poma'. Per tal de celebrar aquesta efemèride, parlarem d’un plat reconfortant i amb regust sentimental: el pastís de poma.\nTant és que sigui a la Tatin, en pa de pessic o la mítica de pasta de full amb melmelada d'albercoc per sobre; tothom guarda un record especial d'una versió concreta.Com aquí a Mercats de Barcelona sabem que no podem competir amb els pastissos de poma que feia la teva àvia, et portem una recopilació de postres de poma poc conegudes:\nPastís de poma americà: és sucós en el seu interior, té un punt de canyella i no pot faltar la base casolana de pasta brisa ni tampoc el seu enreixat. Pel que fa al tipus de poma a utilitzar, les més recomanades són la Royal Gala, la Pink Lady, la Granny Smith o la reineta de temporada.\nPastís de poma i caqui: es tracta d’una versió del clàssic pastís Tatin, però acompanyat de caqui, que li dona un aire molt més de tardor. La versió més coneguda d'aquest clàssic francès és la de poma, però en aquest cas, s’inclou el caqui, una fruita de temporada que combina a la perfecció amb la poma, donant-li un toc més dolç, ja que el seu sabor és similar als albercocs. També li podem afegir un toc de mel.\nPastís de poma de Normandia: El pastís de poma de Normandia es cuina de forma fàcil i ràpida. Destaca pel seu sabor tradicional i les seves bones propietats. La base principal d'aquest pastís són unes meravelloses pomes que es fusionen amb una creme fraiche que li dona una gran cremositat.\nTal com declara l’escriptor Juan Pérez Zúñiga, en el seu receptari humorístic “Cocina cómica” de 1987: “El pastís de poma constitueix unes postres molt estimables i la seva invenció data dels temps més remots. Com que hi ha qui diu que la fruita prohibida va ser devorada, no al natural, sinó amb forma de pastís, per la nostra mare Eva”.


Dos alumnes d’Arquitectura La Salle-URL guanyen el premi Lamp Lighting 2017 | Universitat Ramon Llull - www.url.edu\nInici\_Dos alumnes d’Arquitectura La Salle-URL guanyen el premi Lamp Lighting 2017\nDos alumnes d’Arquitectura La Salle-URL guanyen el premi Lamp Lighting 2017\nDimecres, 21 de juny 2017. Dos alumnes d’Arquitectura La Salle-URL, Pau Garrofé i Sergi Sauras, han guanyat el premi Lamp Lighting 2017, concurs que té com a objectiu premiar els projectes que han aconseguit resoldre de manera eficient la il·luminació arquitectònica d’un espai interior o exterior, creant una sinergia positiva entre l’arquitectura, l’interiorisme, el paisatgisme i la il·luminació.\nL’obra dels alumnes, amb el títol In paraise of shadows, es va presentar al Festival de Llum BCN 2017 i es va poder veure al Museu Frederic Marès de Barcelona.\nL’obra ha estat escollida pel jurat com la millor en la categoria "Students Poposals" per captar les ombres, una proposta sensible exquisidament il·lustrada i sorprenentment executada. Tots els elements de la producció van ser molt bons segons l’avaluació del jurat. En aquesta categoria es té en consideració aquella llum que visualitza el temps, és a dir, que el disseny de la il·luminació existeix per crear un moment confortable.\nLa traducció de l’obra és "L'elogi de l’ombra" i és un homenatge a l’obra homònima de l’escriptor japonès Junichiro Tanizaki, qui afirmava que la bellesa no es troba en els objectes, sinó en el joc d’ombres i llums que produeixen aquests. Es va proposar una experiència interactiva en la qual les persones eren les protagonistes d’un teatre d’ombres en constant moviment.\nEn el concurs han participat 550 estudiants de 40 països diferents. S’han valorat aspectes relacionats amb la creativitat, la innovació i la sostenibilitat dels projectes de la il·luminació sense importar el fabricant o la marca de lluminàries empleades en el projecte. En el jurat han participat dissenyadors d’interiors y exteriors, arquitectes i interioristes.


Vela a l'Escola — Setembre 2008 | Federació Andorrana de Vela\nCinc escoles van mostrar el seu interès perquè uns 400 alumnes participessin en una prova pilot, consistent en una activitat de descoberta durant mig dia. S'ha realitzat aquesta prova pilot al Club Nàutic Cambrils el 12 de juny, durant la qual 50 nens i nenes i els seus professors han realitzat un bateig de mar dalt de vaixells de vela lleugera que ha tingut molt èxit.\nAquesta iniciativa, que s'inscriu dins del projecte de la Federació de proposar activitats de vela amb finalitats educatives, ha rebut el vist-i-plau del Ministeri d'Educació; els tècnics del Ministeri, amb el supor tècnic de la Federació, s'encarregaran de desenvolupar les eines pedagògiques necessàries per treure el màxim partit d'aquesta activitat durant el proper curs escolar. A principis de setembre es farà arribar a les escoles una informació explicant el projecte, explicitant què aporta als educadors i als alumnes i com s'hi poden acollir de cara al curs 2008-2009.


Bloc de la classe de Tercer | Promoció 2016 – Escola Cal Maiol\nBloc de la classe de Tercer\nPromoció 2016 – Escola Cal Maiol\nPerfils a plàstica\nPublicat el 13 de gener de 2022 per Elisabet Joaniquet Ribera\nEn una de les nostres sessions de plàstica, hem buscat imatges a la tableta de perfils dels nostres personatges preferits. No podia ser un retrat normal i corrent , havia de ser de perfil, així que ens ha costat una miqueta, però ens n’hem ensortit prou bé.\nPrimer, l’hem dibuixat amb llapis i resseguit amb retolador negre, i després l’hem decorat amb un collage de papers de diari i de revistes.\nHem tingut perfils de Picachu, de Sherlock Holmes, Marika, Goku,etc.\nMireu-ho, clicant a sobre de la imatge.\nMaquetes i dissecions!\nPublicat el 14 de desembre de 2021 per Elisabet Joaniquet Ribera\nEl nostre segon projecte, a medi , aquest trimestre, ha estat:\n“Com ens relacionem?”.\nHem fet maquetes sobre la mèdul·la i la columna vertebral , i també les falanges de la mà.\nHem fet la dissecció d’una cuixa de pollastre, per trobar-hi els músculs, els tendons , les articulacions i els óssos. Ha estat molt interessant, tot i que un poc pringós.\nAixò de tallar la cuixa… si que ha estat com una feina de metges forenses ( ja que ara som Detectius i Detectives del cos humà ).\nI per acabar hem fet uns mapes visuals, amb cartolines grans i per equips cooperatius, la mar de xulis.\nSi voleu veure les imatges cliqueu a la imatge de sota\nJocs de taula de detectius i detectives.\nPublicat el 8 de desembre de 2021 per Elisabet Joaniquet Ribera\nJa que som la classe dels Detectius i Detectives, no podien faltar les sessions de jocs de taula per resoldre misteris i casos.\nAixí que em dedicat a estones a jugar a uns quants jocs, la veritat és que som uns SuperDetectius i Detectives!!!\nSi voleu veure les imatges cliqueu a sobre de la de sota.\nPublicat el 29 de novembre de 2021 per Elisabet Joaniquet Ribera\nDurant la setmana passada , vam fer tres sortides. Teníem moltes ganes de disfrutar de la natura i la muntanya, i així que vam anar a Collserola, on vam construir les nostres cabanes amb pals , fulles, plantes … i el mocador de la Mayte, també ens va fer servei, jiji.\nTambém vam anar a Cotxeres a veure el curt Oddity i a fer el taller d’ imatges en 3D, va ser molt interessant.\nI per acabar vam anar a veure l’Exposició d’Human Bodies, on vam poder observar els embrions, des del moment en que es fecunden fins que ja poden viure amb nosaltres.\nEns van impresionar moltes coses, sobretot els pulmons del fumador, l’estòmac d’una cabra, la mèdul·la espinal, la columna vertebral, els óssos per dins …\nEn fi han estat uns dies molt actius, on no ha faltat alegria, motivació i aprenentatge!\nSi voleu veure les imatges de les tres sortides , cliqueu a sobre les fotografies de sota.\nFem els nostres paisatges!\nPublicat el 17 de novembre de 2021 per Elisabet Joaniquet Ribera\nArrel de l’espectacle que vam veure del Col·leccionista de paisatges, hem tingut l’oportunitat de buscar un paisatge que ens encanti, ja sigui amb fotografies impreses o amb les tauletes , i hem estat capaços/es de dibuixar-lo i pintar-lo amb aquarel·les.\nSi voleu veure els nostre quadres cliqueu a les imatges d’abaix:\nLa tardor a Cal Maiol\nPublicat el 7 de novembre de 2021 per Elisabet Joaniquet Ribera\nDurant algunes setmanes, hem estat fent diverses manualitats per decorar la nostra escola, amb un ambient ben tardorenc.\nHem decorat castanyes amb papers marrons, i hem fet uns arbres xulíssims amb els colors de la Tardor.\nHa quedat un vestíbul preciós!\nSi voleu veure les imatges cliqueu a la de sota:\nSortida al Caixa Forum!\nPublicat el 2 de novembre de 2021 per Elisabet Joaniquet Ribera\nJa hem fet la nostra primera sortida d’aquest curs, hem anat a veure l’espectacle del Col·leccionista de paisatges. Ha estat molt divertida i entretinguda , la veritat és que ens ha agradat moltíssim!\nSi voleu veure les fotos cliqueu a la imatge de sota:\nSom Detectius i Detectives!\nPublicat el 21 d'octubre de 2021 per Elisabet Joaniquet Ribera\nJa som Detectives i Detectius! I per tant no us podeu perdre com hem quedat d’incògnits/es perquè ningú ens reconegui.\nTambé hem dedicat algunes sessions de Medi i de Plàstica a decorar la nostra porta. Per equips, ens vam dividir les tasques, uns equips van dibuixar els retrats dels mestres sospitosos que podien haver agafat cinc tauletes desaparegudes, una altre equip va fer les empremtes i petjades, el següent equip va dibuixar els objectes necessaris per investigar un cas, i un altre va fer la silueta del cadàver. Entre tots i totes, ens ha quedat una porta la mar de xuli!\nTampoc us podeu perdre el nostre escànner d’empremtes amb un codi secret, per poder entrar a la nostra classe. També se’n va ocupar un altre equip.\nSi cliqueu sobre de cada imatge, podreu veure el recull de fotos.\nPublicat el 11 d'octubre de 2021 per Elisabet Joaniquet Ribera\nComença l’octubre i comencem els racons d’aprenentatge de llengua i de mates. Una sessió d’hora i mitja a la setmana, tan per llengua com mates,on en aquestes sessions treballarem d’una manera més manipulativa i experimental, per després plasmar el que s’ha après a la fitxeta de treball corresponent.\nEn les sessions de mates, hem organitzat un primer racó de numeració per treballar la centena , desena i unitat. El segon racó és per treballar la composició de triangles i paral·lelograms per fer determinades formes a través del Tangram. El tercer racó és sobre càlcul, on es treballa el càlcul mental amb dominós de sumes i restes, i alguna petita activitat de multis. I un últim racó, on es treballa el metre i el centímetre amb els seus corresponents estris de mesura com el regle i el metre.\nEn les sessions de llengua,en el primer racó hem hagut de planificar i escriure una història sobre detectius/ves escollint els personatges, llocs i pistes que més ens agradaven de totes les imatges planificades que es mostraven. El segon racó, consisteix en fer les activitats que proposa el mètode Gabarró, que consisteix en deletrejar lletres de les paraules plastificades que ells escolleixen, entre d’altres petites propostes. El tercer racó, és el joc de l’ABC dring de la Djeco on consisteix en dir paraules amb la lletra que toca, sobre les imatges que es mostren, i després han d’escriure frases amb elles. I l’últim racó, consisteix en llegir diverses consignes i realitzar-les a les fitxes de treball.\nSi voleu veure les imatges cliqueu a sobre de la imatge de sota:\nBenvinguts i Benvingudes a Tercer!!\nPublicat el 28 de setembre de 2021 per Elisabet Joaniquet Ribera\nComencem un nou curs escolar, encara marcat pel Covid-19, tot i que esperem que cada vegada més puguem anar tornant a l’antiga normalitat, que tant ens agradava.\nAquestes primeres setmanes, hem anat adaptat-nos a les noves rutines de l’aula, i em anat preparant tot el material que ens feia falta per estar a l’aula, llibretes de treball retolades, carpetes viatgeres decorades, horaris escrits, punts de llibre pels contes que llegim, agendes entregades…\nTambé hem decidit els càrrecs que volem tenir a l’aula i qui seran els afortunats a realitzar-los aquestes primeres setmanes, també hem establerts per equips cooperatius els acords de com treballar en grup, i hem escrits els propòsits que volem aconseguir durant el curs de Tercer, entre d’altres cosetes que els vostres fills i filles us hauran explicat!\nSi voleu visualitzar les fotos de les mandales i punts del llibre,cliqueu a sobre les imatges:


L'Ajuntament de Tortosa, EMDs i Consell Comarcal signen un conveni per garantir la gratu�tat del transport escolar dels pobles - Diari m�s Ebre\tmés ebre\nL'Ajuntament de Tortosa, EMDs i Consell Comarcal signen un conveni per garantir la gratu�tat del transport escolar dels pobles\nL'Ajuntament de Tortosa, el Consell Comarcal del Baix Ebre i les EMD subscriuran un conveni de col�laboraci� destinat a garantir la gratu�tat del transport escolar dels usuaris que resideixen a B�tem, Campred� i Vinallop. L'aplicaci� d'una normativa recuperada fa cinc anys obligava a repercutir el cost del despla�ament en autob�s a les fam�lies dels alumnes residents en nuclis de poblaci� que, malgrat pert�nyer al mateix municipi, estan for�a allunyats del centre escolar. En el cas de Tortosa, aquesta problem�tica afectava uns seixanta alumnes dels tres pobles. 02/08/2012\nEl conveni que s'ha anunciat avui permetr� mantenir el cost zero per a les fam�lies d'aquests escolars. L'alcalde de Tortosa, Ferran Bel, i el president del Consell Comarcal del Baix Ebre, Llu�s Soler, han avan�at aquest mat� els detalls d'aquest acord, acompanyats de l'alcalde pedani de Vinallop, Josep Aud�, de la presidenta en funcions de l'EMD de B�tem i regidora d'Ensenyament, Lourdes Dom�nech, i de la regidora d'Ensenyament de Campred�, Cinta March.\nLlu�s Soler ha afirmat que hi ha el comprom�s del Govern de la Generalitat d'instar el Govern de l'Estat a modificar la Llei Org�nica d'Educaci� amb l'objectiu d'aplicar criteris de renda familiar i de dist�ncia del lloc de resid�ncia respecte el centre escolar a l'hora d'establir el cost del tranport escolar no obligatori. El consell t� les compet�ncies delegades i ha de justificar davant del Departament d'Ensenyament el cobrament del transport no obligatori, que amb aquest conveni quedar� acreditat.\nL'alcalde ha volgut adre�ar un missatge de tranquil�litat a les fam�lies afectades, que en els �ltims anys han viscut amb cert neguit les setmanes pr�vies a l'inici del curs escolar davant la possibilitat que haguessin de finan�ar el despla�ament dels seus fills. Ferran Bel s'ha mostrat confiat que, superat aquest any de transici�, el seg�ent curs s'hagi modificat la normativa que ara genera aquesta situaci� an�mala. Amb tot, ha volgut destacar la import�ncia de la col�laboraci� entre administracions per resoldre situacions complexes com aquesta.\nEls Reguers no t� aquest problema perqu� els escolars estan adscrits a l'Institut de Roquetes, i en ser un altre municipi la gratu�tat del transport est� garantida. El mateix passava amb Jes�s fins que l'escola va esdevenir institut-escola i els alumnes cursen la secund�ria al mateix centre.


Associació Catalana de Bioespeleologia: 31/05/09 - 07/06/09\nJornades i presentació del nº 4 de Monografías Bioespeleológicas El company Floren Fadrique m’ha fet arribar un mail que li ha tramés en Toni Pérez, president del G.E.V. de Villacarrillo, Jaén, en el que també acompanya la propaganda de les Jornadas de Divulgación de la Espeleología organitzades pel G.E.V. i que, a més de diverssos actes i activitats, presenten un nou volum de Monografías Bioespeleológicas, nº 4.\nHem inserit el text del mail amb totes les dades, pels interessats. Mail rebut:\nToni Pérez Fernández Presidente G.E.V.toniespeleo@hotmail.com Plaza 28 de Febrero, 5º-1º-2ª 23300 Villacarrillo (Jaén) ESPAÑA http://www.espeleovillacarrillo.com/\nPresentació del pòster dels actes commemoratius Dins la reunió periòdica organitzativa dels actes d’ahir dimarts, el creador del pòster, Salvador Vives, el va presentar ja editat. Així mateix ja s'ha repartit el tríptic amb el programa complet al tots els grups.\nTot i que el temps que resta per la primera activitat -Bioespeleologia- és poc, s'espera una bona participació de la gent interessada. La temàtica serà Bioespeleologia amb dedicació a la fauna de grans cavitats d'alta muntanya. Tornem a recordar que el proper dissabte dia 6 de juny tindrà lloc la primera sessió a la Cova de Rialp, i que al cap de tres dies, el dimarts 9 de juny de 19 a 21 hores, al Museu del Parc de la Ciutadella hi haurà la segona i darrera sessió.


Apartment Pisak 2802a Pisak Croàcia - Ofertes d'hotels amb els MILLORS DESCOMPTES EN LÍNIA\nMés informació sobre Apartment Pisak 2802a\nAl visitar Pisak, vosté es sentirà com a casa a Apartment Pisak 2802a, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment Pisak 2802a també ofereix moltes instal.lacions per enriquir la seva estada a Pisak. Wi-Fi gratuït en totes les habitacions, aparcament de cotxes, habitació familiar són només algunes de les comoditats que fan que Apartment Pisak 2802a sigui diferent dels altres hotels de la ciutat.\nGaudiu de les comoditats d'alta gama com ara balcó/terrassa, aparell de televisió, TV satèl•lit/cable, nevera, plat de dutxa per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Apartment Pisak 2802a la base perfecta per a gaudir de la seva estada a Pisak.


Archive for the ‘Política Municipal’ Category\nMAFINSA: discursos fets a mida per a una requalificació ( I )\nPosted: 8 Juny 2012 in Cerdanyola del Vallès, Comerç Local, Crisi!, Política Municipal, Promoció Econòmica, Urbanisme\nLa degradació del comerç de proximitat ha estat un procés implacable que s’inicia amb el desenvolupament al nostre país a principis de la dècada de 1990 de grans superfícies de distribució a l’estil de les que anys abans havien proliferat sense control a França i de les que s’han quedat amb la pràctica totalitat del comerç al detall a països com els EEUU. Es tracta d’un procés sobradament documentat i aquells que tinguin una mica de memòria recordaran la vitalitat del comerç català previ a la invasió dels grans càrtels de la distribució.\nTampoc ens trobem en el moment àlgid del procés i fer-ho veure seria faltar a la veritat. El gran mal ja està fet, el comerç de proximitat està molt a prop de tocar fons i per tant, el problema ja ha passat a un segon pla mediàtic que ajuda a lubricar actuacions com la creació d’un nou centre comercial als terrenys de l’antiga MAFINSA, al sector més excèntric del Barri de Can Xarau i molt lluny de qualsevol dels eixos comercials de la ciutat. La taca ja pot créixer amb més naturalitat que mai per que cada cop són menys els que es troben en situació de qüestionar el seu fons i les formes com es desenvolupa.\nLes esmentades empreses han determinat les lleis comercials a la seva mastodòntica dimensió amb la voluntat d’explotar al màxim els seus avantatges competitius i escombrar del mercat a la resta d’actors de format més reduït. La disposició de capitals per invertir, la major capacitat de negociació amb els proveïdors, la centralització de la logística i la desnaturalització de les relacions laborals són algunes de les cartes que aquestes empreses juguen amb la voluntat de reduir la seva estructura de costos i fer inviable el comerç de proximitat a base de practicar la competència deslleial.\nL’altra gran basa que aquest tipus d’empreses han jugat ha estat la d’alterar els espais comuns de la ciutadania amb l’objectiu d’adaptar-los al seu interès. Per maximitzar els guanys, les grans cadenes de distribució han buscat i segueixen treballant per implantar-se sobre espais que monopolitzar, tan allunyats de la resta del teixit comercial com sigui possible. Entendre la mobilitat i adaptar-la al propi interès resulta fonamental i en això, els cervells que executen el desenvolupament de les grans marques sempre han demostrat una gran capacitat. És el cas de la reordenació de la parcel·la de MAFINSA i del seu entorn.\nAquí mateix, amb 235 places d’aparcament en superfície projectades i una estructura final que es tanca sobre sí mateixa per evitar que pugui sorgir qualsevol interacció amb el seu entorn més proper, aquesta nova gran superfície suposarà un important cop que pel que es veu, l’estructura comercial de la ciutat haurà d’encaixar amb esportivitat i bon humor enmig del torrent de valoracions desafortunades que s’han anat abocant durant els darrers dies als mitjans de comunicació. Quin remei.\nCom és costum, el govern municipal de torn decideix on vol anar a parar i cerca les justificacions més adients per fer-ho. El procés funciona d’aquesta manera: primer es té l’objectiu, en aquest cas facilitar la implantació d’un supermercat de grans dimensions. Després es confeccionen les argumentacions ad hoc per demostrar que la idea és afortunada i d’interès general inqüestionable. Una mecànica salubre consistiria en invertir el procés, però sembla ser que serà massa demanar. Aquest procediment no és exclusiu de la nostra ciutat, no som tan originals, però potser sí que és una especialitat local.\nEn el cas concret de la reconversió de les naus de l’antiga MAFINSA en gran superfície comercial, el model ha funcionat a la perfecció i això queda molt ben il·lustrat amb el fet que la iniciativa no és pública, ha partit d’una tríada de privats que poden donar de què parlar i que són els principals interessats i beneficiaris. La diagnosi primigènia de què li convé al comerç local, què cal fer amb una parcel·la determinada i com cal endreçar la mobilitat de Can Xarau, és patrimoni del sector privat i ell mateix ha elaborat els plànols sobre els que s’executarà. L’Ajuntament el que fa és posar-s’hi bé i poca cosa més.\nEn tot cas i per anar centrant la qüestió des de la perspectiva de la comunicació, la intenció dels grups que hi han votat favorablement ha estat la d’intentar eliminar del debat qualsevol informació objectivable per facilitar que l’operació immobiliària arribi a bon port tan aviat com sigui possible. En definitiva, lluny de voler generar un marc estable de debat, s’ha tirat de prejudicis conceptuals i fal·làcies amb les que molt legítimament cadascú ha intentat portar l’aigua al seu molí.\nSeguint l’esmentada metodologia i per fer callar les veus que poden opinar que la idea no és bona, s’han fet servir una sèrie d’arguments entre els quals es poden detectar diversos arguments tramposos i mentides més o menys ben trenades. En part resulta comprensible, el fet de no disposar d’una planificació pel comerç local permet que quan es fa front a un debat com aquest, cadascú surti per on més li convé. Sobre què discutim? Fonamentalment li acabarem donant voltes a intuïcions i sovint ni tan sols això.\nPel seu magnífic gruix i espesa textura, el primer exabrupte a catalogar seria el que va emetre el regidor delegat de comerç, senyor Francisco Ortiz ( PSC ), durant el debat que va originar-se al voltant de la requalificació dels terrenys. És el seu grup qui encapçala el govern local i qui ha posat més carn a la graella per aconseguir que el projecte tiri endavant amb promptitud.\nInterrogat per la manca d’un pla estratègic pel comerç de la ciutat, afirmà sense gaires manies què “és difícil parlar de pla de comerç i estratègia i encertar amb la que està caient. Fòrmules màgiques no n’hi han, però arribar a dir com s’ha dit que a Cerdanyola no calen més supermercats, a mi em fa por que algú pugui arribar a dir això, per que no sé quin model és el de vostès, ja m’ho imagino. Jo els hi faré ara una pregunta, vostès no van a comprar a cap supermercat de Cerdanyola? No hi han anat mai? Sí hi van. Bé, s’ha de ser coherent també, per que si venim aquí representant a la ciutadania i després diem que no estem d’acord amb que s’instal·lin supermercats i després hi anem… jo sí que hi vaig”. ( 01h:05m:43s al vídeo enllaçat ). Es poden fer alguns apunts al respecte de la seva intervenció:\na) La que està caient, la que ha caigut i la que caurà: De la seva intervenció es desprèn que la situació de crisi econòmica no seria la més adient per iniciar una diagnosi estratègica que tingui com a objectiu dinamitzar el comerç local. Tampoc ho va ser quan les coses anaven pretesament bé i si tot empitjora encara més, veuria reforçat el seu argument i es tendira encara més a la inacció. Quan es determinarà un marc pel debat i es començaran a treballar accions potents de cara a dinamitzar el comerç local? Podem estar segurs de que aquest misteri no es resoldrà fàcilment.\nb) Ningú demana fórmules màgiques: El regidor delegat de comerç s’espolsa les responsabilitats afirmant que no existeixen les fórmules màgiques i això és parcialment cert. Efectivament, no s’ha demostrat empíricament que es puguin produir resultats que contradiguin les normes de la física. Ara bé, si seguim parlant de comerç, cosa que en alguns moments va resultar dubtós, sí existeixen casos d’èxit on administracions locals han aconseguit intervenir per reforçar el comerç de proximitat i també es poden elaborar treballs que ens permetin saber on som i a partir d’aquí projectar cap a on volem anar. Si situem un, diguem-li “Pla de Comerç”, en el camp de les fórmules màgiques, anem molt malament.\nc) La gent que creu que no calen més supermercats fa por: Pensar que ja existeix una oferta suficient de supermercats i que afegir noves superfícies comercials sense reforçar el teixit de proximitat és un error, espanta al regidor de comerç. No sabem per quin motiu ja que no pot acreditar els seus temors amb cap dada objectiva, però el deix negatiu de les seves paraules ens deixa intuir una sensació de perill. Malauradament, no ens va explicar sobre quines conviccions concretes descansen les seves pors. La concreció d’aquestes pors podria haver estat una escena de traca i mocador que el regidor en qüestió va decidir negar-nos.\nd) L’autèntic debat son els hàbits de consum dels regidors: No ho són les percepcions al respecte de l’estat de salut del comerç local, tampoc la manera en com s’ha donat tràmit a l’expedient i en cap cas la conveniència o inconveniència d’afegir un nou competidor que parteix amb avantatges clars a l’hora de disputar-se la facturació amb els petits i mitjans botiguers de la ciutat. Amb el que val la pena tancar les argumentacions és interrogant als representants dels grups polítics de la ciutat al respecte de si compren o no compren a supermercats. La manera d’intentar guanyar el debat seria traslladar-lo als costums d’aquells que no estan d’acord amb el projecte i si els regidors que s’hi oposen han comprat mai a un supermercat, quedarien automàticament desacreditats per valorar la idoneïtat del projecte. L’argument és demolidor: “vostès també compren a supermercats, no intentin enredar al personal!”. Se li podria seguir l’argumentació, però ens portaria a parlar de qualsevol cosa menys de la requalificació dels terrenys de MAFINSA i tampoc es tractaria d’això.


Projectes ocupacionals. Jove.Cat. Generalitat de Catalunya\nInici > Temes > Participació i solidaritat > Cos Europeu de Solidaritat > Projectes ocupacionals\nProjectes ocupacionals (European Solidarity corps Traineeships and Jobs)\nTal com es defineix en el context específic del Cos Europeu de Solidaritat, els projectes ocupacionals i les Estades en pràctiques ofereixen als joves l’oportunitat de fer pràctiques o trobar feina per millorar les seves capacitats i experiència, la qual cosa facilita la seva ocupabilitat i la transició al mercat laboral.\nAquests projectes poden combinar una o més de les següents activitats principals:\nPeríode de pràctiques a temps complet d’entre 3 i 12 mesos de durada, remunerat per l’organització que contracta el participant del Cos. Els llocs de feina han d’incloure un component d’aprenentatge i formació i es formalitzen mitjançant un contracte laboral per escrit que ha de respectar totes les condicions contractuals que estableixen la legislació nacional o els convenis col·lectius aplicables, o ambdues coses, del país on es du a terme la feina. Aquests projectes es poden dur a terme en un país diferent del país de residència del participant (projecte transfronterer) o al país de residència del participant (projecte a escala nacional).\nPeríode de pràctiques a temps complet d’entre 2 i 6 mesos de durada, remunerat per l’organització responsable de les pràctiques del participant del Cos. Les pràctiques han d’incloure un component d’aprenentatge i formació per ajudar el participant a adquirir una experiència rellevant amb l’objectiu de generar competències útils per al seu desenvolupament personal, educatiu, social, cívic i professional. Les estades en pràctiques s’ha de formalitzar mitjançant un contracte de pràctiques per escrit que s’ha de signar al començament del període de pràctiques i ha de complir la legislació aplicable del país on es duen a terme les pràctiques. Les pràctiques no poden substituir llocs de feina i han d’estar clarament separades de les activitats de voluntariat, tant des d’un punt de vista econòmic com organitzatiu. Les Estades en pràctiques es poden dur a terme en un país diferent del país de residència del participant (projecte transfronterer) o al país de residència del participant (projecte a escala nacional).\nJoves de 18 a 30 anys d’un Estat membre de la UE. Els joves han d’estar inscrits al Cos Europeu de Solidaritat per poder participar als projectes.\nLes despeses de viatge, el suport organitzatiu (suport als participants i costos de gestió), l’assignació per desplaçament dels participants, el suport lingüístic, el suport d’inclusió, l’assegurança i els costos excepcionals.\nPreparació (que inclou els aspectes pràctics, la selecció de participants, l’establiment d’acords amb col·laboradors i participants i la preparació dels participants abans de la sortida en aspectes lingüístics, interculturals i relatius a les tasques que duran a terme).\nNo hi ha cap requisit mínim quant al nombre d’organitzacions que poden participar en un projecte. Una organització que compti amb un segell de qualitat pot presentar una sol·licitud.\nL’organització sol·licitant pot dur a terme el projecte en solitari o amb col·laboradors, els quals no estan obligats a tenir un segell de qualitat. El sol·licitant és responsable de tot el projecte, però pot delegar responsabilitats als seus col·laboradors. Per a les activitats transfrontereres, el sol·licitant ha de demostrar que té la capacitat de preparar els participants al país d’origen i de proporcionar-los suport quan tornin.\nEl sol·licitant ha de garantir la realització de les tasques següents:\nContactar amb empresaris per trobar llocs de pràctiques i vacants laborals i fomentar la seva participació.\nSeleccionar els candidats inscrits al Cos Europeu de Solidaritat i fer correspondre els diversos perfils amb les vacants adequades.\nPreparar i/o formar els participants abans de la sortida.\nAssegurar que els participants assisteixin a tot el cicle formatiu i d’avaluació.\nDonar suport al procés d’aprenentatge i a la identificació i documentació dels resultats de l’aprenentatge mitjançant les eines de validació de la UE o nacionals.\nAssegurar que el treballador en pràctiques o l’empleat rebin la remuneració que estipula el contracte laboral o de pràctiques formalitzat per escrit, d’acord amb la legislació nacional aplicable.\nGarantir l’equitat de les condicions de treball.\nProporcionar als participants l’orientació i el suport que corresponguin durant totes les fases de l’activitat.\nRedactar i implementar un programa de formació contínua i professional; dissenyar tasques i activitats per als participants d’acord amb els principis qualitatius del Cos Europeu de Solidaritat i el marc de qualitat per als períodes de pràctiques (si escau).\nDonar suport als participants quan tornin, un cop acabada l’activitat, ajudant-los a buscar feina, trobar noves oportunitats de formació, etc.\nAquesta llista de tasques no és exhaustiva i dependrà de les especificitats de cada projecte.\nLes organitzacions d’un Estat membre de la UE que disposin d’un segell de qualitat adequat a aquesta modalitat poden enviar les sol·licituds a l’agència nacional del seu país. Per al 2018, s’aplicaran mesures provisionals, de manera que no caldrà que les organitzacions tinguin un segell de qualitat quan presentin la sol·licitud de subvenció. En el moment de la presentació, només se’ls exigirà que hagin sol·licitat el segell de qualitat corresponent. Tanmateix, totes les organitzacions han de disposar d’un segell de qualitat abans del moment en què es decideixi la concessió de la subvenció.\nDurada dels projectes: de 6 a 24 mesos.\nLes organitzacions d’un Estat membre de la UE poden sol·licitar el segell de qualitat a l’agència nacional del seu país. No hi ha cap data límit per sol·licitar el segell de qualitat.


Els altres mons – Godot Barcelona A Castle Rock, J.J. Abrams i Stephen King exploren l’imaginari de l’escriptor en una història capaç d’atemorir-nos i emocionar-nos amb la mateixa intensitat.\nA Lost, sèrie que és més del guionista Damon Lindelof que del productor J.J. Abrams però que s’alimenta de la majoria de fixacions d’aquest últim, era fàcil rastrejar-hi la influència de Stephen King. O potser no era aquella dualitat entre passat i present hereva de les narracions de l’escriptor sobre traumes d’adolescència que acaben dirimits a la vida adulta? De fet, qualsevol expressió del fantàstic contemporani li deu alguna cosa a King, l’home capaç de cronificar la por al pallasso i d’emprenyar-se amb Stanley Kubrick. Ara que hi ha una onada de reconeixement als seus nombrosos mèrits, en gran mesura perquè una nova generació d’espectadors l’ha descobert gràcies a It, Abrams li ha volgut retre el seu particular homenatge produint amb ell Castle Rock, una sèrie de deu episodis que, en lloc d’apostar per una adaptació canònica d’alguna de les seves novel·les, el que fa és imaginar una història nova que es nodreix del seu imaginari. Per tant, els fans de King podran dedicar-se a detectar-hi innumerables cites, però aquells que no el coneguin podran endinsar-se en un conte de terror amb un llenguatge propi. El seu principal mèrit és que defuig constantment l’etiqueta de gènere: la sèrie és inquietant, sí, però també enganxa, sorprèn i emociona amb la mateixa intensitat. Adjectius, tots ells, que defineixen amb precisió allò que uneix els universos de King i Abrams.\nL’argument de la sèrie és pot despatxar amb una idea gens nova en el fantàstic cinematogràfic i televisiu: una història coral ambientada en un poble on comencen a succeir fenòmens sobrenaturals. Però Castle Rock va molt més enllà d’aquesta premissa. Sí, l’espai on transcorre l’acció és determinant, perquè com en les millors mostres del gènere és la metàfora de la fràgil línia que separa la quotidianitat d’allò extraordinari, però sobretot és una trama de personatges que acaben enfrontats amb els seus dimonis, alguns d’interiors i d’altres de literals. Per això la sèrie és tan rotundament eficaç: crea un marc realista i molt creïble, i de mica en mica va introduint elements sobrenaturals que, quan es revelen, deixen l’espectador amb la boca oberta. Al més pur estil de King, i també al més pur estil d’Abrams. És una sèrie accessible, perquè mai no es posa hermètica ni t’exclou dels seus girs dramàtics, i atrapa perquè és hipnòtica, perquè fa la sensació que qualsevol cosa és possible i que ningú (tampoc nosaltres) pot fugir del tot dels seus monstres. Si a tot això hi sumes unes atmosferes epidèrmiques i un repartiment esplèndid (menció especial a Sissy Spacek 42 anys després d’haver estat la Carrie de Brian de Palma) tens com a resultat una veritable síntesi del gènere.\nQuan es tracta de sèries d’aquest estil, la pregunta més recurrent és si fa por. En fa, però el seu objectiu principal és un altre: arrossegar-te a un univers ple d’interrogants, la qual cosa és pertorbadora per ella mateixa. Un bon exemple el trobem en el seus dos millors episodis, el setè i el novè. En un, una veritable filigrana narrativa, el relat desvela una veritat tan inesperada com dolorosa, en el que seria l’equivalència a Castle Rock del mític episodi “La constante” de Lost; a l’altre, de caràcter més climàtic, es mostra en què consisteix realment el joc de miralls de la sèrie, i t’adones que tot el que has vist tenia més sentit del que semblava. És terrorífic pel que té de tèrbol, d’intens, però al mateix temps resulta colpidor, perquè això no ha anat mai d’espantar i prou, sinó de compartir i entendre les pors dels personatges.\nCastle Rock\tDamon Lindelof\tJ.J. Abrams\tLost\tSèrie\tSissy Spacek\tStephen King


J&S HOUSE Stylish Apt in FFC Shanghai Xina - Ofertes d'hotels amb els MILLORS DESCOMPTES EN LÍNIA\nXintiandi i Huaihai Rd, Shanghai, Xina - Veure al mapa\nMés informació sobre J&S HOUSE Stylish Apt in FFC\nConvenientment situat a Shanghai, J&S HOUSE Stylish Apt in FFC és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nJ&S HOUSE Stylish Apt in FFC ofereix un servei impecable i compleix amb totes les exigències dels més experimentats viatgers. Les carecterístiques més important de l'hotel inclouen Wi-Fi gratuït en totes les habitacions, habitació familiar, servei de bugaderia, àrea de TV/saló compartit, cuina compartida.\nGaudiu de les comoditats d'alta gama com ara aire condicionat, aparell de televisió LCD/pantalla de plasma, TV satèl•lit/cable, nevera, forn microones per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, J&S HOUSE Stylish Apt in FFC és una selecció idònia per a la vostra estada a Shanghai.\nCal que els clients presentin un carnet d'identitat o un passaport oficials i vigents a l'arribada. En arribar, cal abonar un dipòsit de 500 CNY per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. Cal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació.


Avui fa exactament 70 anys que les tropes franquistes entraven a la ciutat de Manresa, aquell dia era el 24 de gener de 1939. Seguint els anteriors posts de "La Guerra Civil, punt final", avui faré una breu descripció del quart i últim punt, les escoles i els centres culturals, que van patir el canvi de noms que instauraren les noves autoritats municipals franquistes. El 20 de maig de 1939, després d'acordar el canvi de noms dels carrers i avingudes de la ciutat, es comença a encetar una nova sèrie de canvis en els noms dels grups escolars i escoles estatals. L'objectiu era esborrar qualsevol record del període anterior l'Alzamiento, i recordar a la població quins noms eren els triomfadors de la Cruzada contra els rojos.\n- Padre Algué al Grup Escolar Bonavista (aquest canvi continua vigent actualment: "Pare Algué").\nPel que respecta als monuments, Manresa mai ha estat una ciutat amb conjunts monumentals de gaire envergadura, però la placa de bronze en honor a Àngel Guimerà va ser retirada. L'ensenyament primari i mitjà es va reduir, ja que de moment, els seus locals havien estat destinats a les necessitats militars primordials. Si bé es van rehabilitar els locals de Sant Francesc, a les Dominiques van tornar-hi les monges i a les Escoles Cristianes de la Salle els "hermanos", Sant Ignasi, entre d'altres, van deixar de ser escola durant un cert temps. A les escoles de l'Estat, les noves autoritats hi van portar mestres forasters perquè els de la Generalitat de Catalunya van ser depurats.\nA l'escola Renaixença es va depurar tot el quadre de mestres. En general, les escoles particulars van continuar treballant, però la del senyor Albagés -potser la més important- no va poder comptar amb el seu il·lustre mestre que també es veié obligat a marxar. Les entitats culturals també van patir el canvi de règim, així l'Ateneu Obrer de Manresa es transformà en Ateneo Cultural Manresano, però no així la Cooperativa Obrera de Manresa que va restar amb el mateix nom. El Centre Excursionista de la Comarca del Bages i el Centre Excursionista Montserrat van haver-se d'afiliar de forma forçosa a la Federación Española de Montañismo que depenia del Movimiento-JONS. Aquestes entitats i algunes altres van continuar llurs activitats, si bé moltes van haver de castellanitzar el seu nom, com per exemple la Sociedad Coral San José i d'altres similars.\nEtiquetes: La Guerra Civil


Tavernes organitza «La dona republicana, de l’esperança a la repressió»\nTags: de l'esperança a la repressió", Tavernes organitza "La dona republicana\n– Xarrada per aquest dimecres 14 d’abril, a les 19 hores a la Casa de la Cultura de Tavernes\nLes Regidories d’Igualtat i Memòria Històrica han organitzat una xarrada al voltant del paper de les dones durant la Segona República, a càrrec de l’arqueòloga Carme Antoni Balanzà.\nEn la xarrada s’analitzarà la figura de la dona durant diferents etapes de la història més recent com la República, la Guerra Civil o la repressió franquista.\nL’acte és totalment obert al públic, se seguiran totes les mesures de prevenció contra la COVID-19 i l’aforament serà limitat.\nCategories: Coronavirus, Sin categoría\nTags: Incidència acumulada a la Safor\nAlgunes qüestions clau sobre les vacunes per a la Covid-19\nTags: Algunes qüestions clau sobre les vacunes per a la Covid-19\n– Què se sap hui dia de la seua eficàcia?, i de la seua seguretat?, quants milions de dosis ha adquirit Espanya?\nTractem d’aclarir algunes de les qüestions que estan sorgint aquests dies sobre les vacunes, OCU insta a més a les autoritats sanitàries que assumisquen el lideratge que els correspon i promoguen de forma decidida una política d’informació i transparència que buide dubtes i incerteses.\nI demana als ciutadans que eviten compartir informació no verificada que provinga de fonts dubtoses\nDavant l’imminent inici de la campanya de vacunació, anunciada per al 27 de desembre per la Comissió Europea, l’Organització de Consumidors i Usuaris (OCU) tracta d’aclarir algunes de les principals qüestions que es plantegen sobre la seua efectivitat i seguretat mitjançant deu qüestions clau:\n1. Què se sap sobre la seua eficàcia? Sembla molt elevada en la disminució de casos simptomàtics de la Covid-19, tant per a la vacuna de Pfizer com per a la de Moderna, a punt de ser aprovades.\n2. Amb les presses, s’han saltat alguns passos per a desenvolupar-les més ràpid? No. És veritat que fins ara es tardaven uns 10 anys, però els ingents recursos econòmics i humans mobilitzats han permés avançar molt de pressa. A més, s’han abreujat els procediments per a l’autorització, al mateix temps que s’ha permés realitzar algunes fases de la investigació clínica en paral·lel.\n3. Serveixen els assajos clínics per a detectar problemes de seguretat? Així és, permeten demostrar l’eficàcia i la seguretat d’una intervenció sanitària, siga una vacuna o qualsevol altre medicament.\n4. I què passarà si apareixen problemes després, una vegada vacunats? L’Agència Espanyola de Medicaments i Productes Sanitaris és l’encarregada de realitzar un seguiment posterior al nostre país. Si es detectara algun efecte advers greu, l’Agència Europea de Medicaments suspendria la seua comercialització en tota Europa.\n5. Qui rebrà les primeres dosis? A Espanya seran els professionals de centres sociosanitaris, el personal sanitari de primera línia, les persones majors o discapacitades que visquen en residències i els grans dependents.\n6. Hi haurà vacunes per a tots? S’està fent el possible perquè així siga. La Unió Europea ha pactat ja més de 1.300 milions de dosis per a tots els europeus amb diferents companyies disposades a fabricar-les en territori de la UE. A Espanya, en concret, la xifra de moment és d’uns 105 milions (algunes vacunes precisen dues dosis per persona).\n7. Podem tornar a la nostra vida anterior després de vacunar-nos? No, almenys fins que s’aconseguisca la immunitat col·lectiva (o de ramat). Mentrestant serà necessari usar màscares, continuar llavant-se les mans, guardar la distància de seguretat, ventilar, etc.\nOCU anima a consultar fonts oficials com la Comissió Europea, l’Organització Mundial de la Salut i, òbviament, el Ministeri de Sanitat. I en aquest sentit, demana a les autoritats sanitàries que assumisquen el lideratge que els correspon i promoguen de forma decidida una política d’informació i transparència que buide dubtes i incerteses.\nFinalment, considera que les informacions no contrastades sobre l’eficàcia i els efectes adversos de les vacunes poden descoratjar el seu ús sense motiu. Per això demana als ciutadans que eviten compartir informació no verificada que provinga de fonts dubtoses.\nJosep Matoses penja la bici i puja al kart\nTags: Matoses Racing Kart\nEl xeraquer Josep Matoses ja no delectarà als afeccionats de ciclocròs amb les seues estupendes exhibicions sobre el fang amb cavallet inclòs per la seua decisió de penjar definitivament la bicicleta.\nMatoses que ha aconseguit en diverses ocasions el challenge de ciclocròs com a campió autonòmic ha decidit deixar el món del ciclisme per la falta de motivació després de 10 anys competint a un nivell molt alt.\nEl de Xeraco ha perdut la motivació en un any en què la pandèmia de coronavirus ha suposat un colp per al món de l’esport per la suspensió de moltíssimes competicions i les poques que s’han pogut fer sempre han estat sota la incertesa de si es farien o no.\nNo obstant això Josep Matoses no abandonarà el món de l’esport i competirà la pròxima temporada en el campionat valencià de kàrting on hi ha un gran nivell respecte a altres autonomies.\nLa nova estructura del jove de Xeraco es dirà Matoses Racing i tindrà el kart preparat en els pròxims dies, i a més el monoplaça montarà un motor Subaru i comptarà amb la col·laboració de Motul i Rotax.\nCesar Heredero Iborra de BoxSafor Club Campió d’Espanya de Kick Boxing\nTags: Cesar Heredero Campió d'Espanya de Kick Boxing\n– Cesar Heredero competeix en la modalitat de Kick Light, menys de 69 kg Sènior\nL’esportista de La Safor va disputar la final amb el campió, durant més d’una dècada, d’aquesta modalitat. D’altra banda Monika Petrova va aconseguir la medalla de bronze en una semifinal molt ajustada amb Petrova va realitzar una gran faena ofensiva. Els esportistes van viatjar com a membres de la Selecció de la Comunitat Valenciana composta per 11 esportistes atesos pel cos tècnic de la federació amb el tècnic de La Safor José A. Núñez com a membre de l’esmentat cos tècnic.\nLes tenistes infantils Carmen Lledo i Carmen Fernández jugaran la final del Torneig Joves Promeses David Ferrer\nTags: Final Torneig Promeses David Ferrer\n– Les tenistes infantils Carmen Lledo i Carmen Fernández pertanyen al Club de Tenis Gandia\nLa vallera Carme Lledo disputarà la final del torneig joves promeses David Ferrer en categoria infantil davant la seua companya Carmen Fernández en les pistes del Club de Tenis València.\nLledo accedeix a la final després de derrotar en la penúltima ronda a Martina Medina pel marcador de 2-6, 6-2 i (10-6) mentre que Fernández va donar la campanada després de véncer a la segona cap de sèrie Lorena Zamifirescu per 6-0, 6-7 i (10-6).\nPrecisament Fernández havia derrotat també a la gandiana Loles Carbo que partia com a quart cap de sèrie. Paradoxalment les dues Carmen entrenen amb Doro Martínez en les pistes del Club de Tenis Gandia, com igual ho va fer en els seus inicis David Ferrer abans de ser número tres del món.\nEn aquest mateix torneig però en categoria cadet, el gandià Paco Martí va perdre en semifinals en un partit molt intens, mentre que la vallera Paula Gascó en alevins va caure derrotada a les primeres rondes.\nCada vegada són més els centres educatius amb confinament d’aules\nTags: Centres Educatius\n– El 98,7 % dels grups d’alumnes dels centres educatius conclou sense incidències la desena setmana del curs\n– El 79,2 % dels centres educatius sostinguts amb fons públics ha impartit classes presencials amb normalitat en tots els grups d’alumnes\n– S’han desconfinat 237 grups i 141 centres educatius tornen a tindre de nou tots els grups funcionant presencialment\nMiramar organitza un Concurs de Pesebres i Arbres de Nadal\nTags: Miramar Concurs de Pesebres i Arbres de Nadal\nLa Regidoria de Festes de l’Ajuntament de Miramar organitza aquest any 2020 el primer concurs de Pesebres i Arbres nadalencs. Amb motiu de promoure la creació de Betlems i arbres de nadalencs, mantenint la tradició de la seua instal·lació i fomentant la participació de joves, famílies i establiments locals.\nModalitats: El concurs està dividit en Concurs de Pesebres i Concurs d’Arbres Nadalencs. En cadascun dels dos concursos hi ha dues modalitats. Els interessats poden inscriure’s en els dos concursos, sempre distingint en quina modalitat concurse.\nInfantil: Xiquets i xiquetes fins a 12 anys.\nFamiliar: Persones majors de 12 anys, poden participar de forma individual o en grup, també els establiments locals.\nCal destacar que tots els premis estan pensats per donar suport al comerç local i els establiments del poble. “Des de l’Ajuntament de Miramar sabem que la situació actual és difícil, per això hem pensat destinar al comerç local i establiments del poble els diners dels premis del concurs. Una forma de beneficiar per partida doble als nostres veïns i veïnes”, assegura Salva Gregori, Regidor de Festes de l’Ajuntament de Miramar.\nModalitat Infantil Pesebres:\nPrimer Premi: Material Escolar i productes per a xiquets i xiquetes valorat en 60 euros.\nSegon premi: Material Escolar i productes per a xiquets i xiquetes valorat en 30 euros.\nModalitat familiar Pesebres:\nPrimer Premi: Cistella de Nadal amb productes d’establiments locals valorada en 150 euros.\nSegon Premi: Cistella de Nadal amb productes d’establiments locals valorada en 90 euros.\nTercer Premi: Un sopar o dinar per a dues persones en bars, restaurants o pizzeria del poble valorat en 60 euros.\nModalitat Infantil Arbres de Nadal:\nPrimer Premi: Material Escolar valorat en 60 euros\nSegon premi: Material Escolar valorat en 30 euros.\nModalitat familiar Arbres de Nadal:\nPer rebre les bases completes del concurs i inscriure’s cal enviar un correu a concursnadalsamiramar@gmail.com . Període d’inscripció i presentació fins a l’11 de desembre de 2020.\nDetinguda una dona per amenaçar de mort a la seua nora\nTags: Detinguda una dona per amenaçar de mort a la seua nora\n– La Policia Nacional deté a una dona després d’amenaçar de mort a la seua nora en presència del seu fill menor\n– Va agredir a un dels agents quan tractaven de mediar i parlar amb ella\nAgents de la Policia Nacional han detingut ahir a Gandia (València) a una dona de 58 anys, d’origen espanyol, com a presumpta autora dels delictes de maltractaments en l’àmbit familiar i atemptat contra agents de l’autoritat, després de pel que sembla amenaçar greument a la seua nora i agredir a un agent quan tractava de mediar i parlar amb ella.\nEls fets van ocórrer ahir, sobre les sis i quart de la vesprada, quan els agents que realitzaven tasques de prevenció van ser alertats per la Sala del 091 perquè es dirigiren a un domicili a Gandia, on pel que sembla hi havia una batussa.\nImmediatament els policies es van dirigir al lloc on els va rebre una dona atemorida i en estat d’ansietat, manifestant-los als agents que moments abans havia tingut una forta discussió amb la seua sogra i que aquesta li havia insultat i amenaçat de mort, tot en presència del seu fill menor que en aquests moments es trobava plorant, davant la qual cosa i el temor de ser agredida la dona s’havia tancat juntament amb el seu fill en el saló de l’habitatge fins a l’arribada dels agents.\nMentre els policies recaptaven informació del succeït va aparéixer la sospitosa pel corredor vociferant i fent escarafalls cap a la seua nora, per la qual cosa els agents van intentar mediar.\nEn un moment de la intervenció en la qual els policies tractaven d’aclarir la situació parlant amb la dona, aquesta desobeint les indicacions dels mateixos va aconseguir agredir a un d’ells al braç espentant-lo contra un moble, per la qual cosa els agents la van detindre com a presumpta autora de delicte de maltractaments en l’àmbit familiar i atemptat contra agent de l’autoritat.\nFerran Segui Sanmateu: «Connexions estratègiques Saragossa-Sagunt»\nTags: Connexions estratègiques Saragossa-Sagunt


Jordi Roger: “Anem amb la intenció de treure els tres punts” – Atlético Baleares\nL’Atlètic Balears ha entrenat aquest matí a Son Malferit, en el penúltim entrenament abans de viatjar demà a Madrid. Disputarà la segona jornada de lliga en El Cerro de l’Espino davant el Raig Majadahonda. Partit davant un rival potent, que obligarà l’equip de Jordi Roger a estar molt concentrat. Per a aquest partit, el tècnic català té la baixa segura de José Peris, sancionat i els lesionats Acosta i Gil, a més del dubte de Marcos Baselga, amb una lleu lesió muscular que pot ser que li impedeixi viatjar. Demà es provarà. Com cada divendres, Roger ha comparegut davant els mitjans.\nJordi Roger: “És un partit diferent al de l’Inter, en un escenari diferent. En Segona B els partits no són iguals, és un rival d’entitat preparat per a estar a dalt i amb bones jugadors que volen ser protagonistes. Volen la possessió i serà un partit diferent, anem amb la intenció de treure els tres punts com cada partit i veurem com es desenvolupa el partit però estem preparats. Tots els partits són importants, cada divendres els direm, és igual contra qui juguis, hem de centrar-nos en el nostre i competir bé per a treure els tres punts sense importar el rival. Hem de ser els mateixos, tàcticament bé, agressius després de pèrdues i dominar diferents registres perquè hi haurà moments que sofrirem i viceversa, cal dominar la segona jugada… si estem bé el partit el podem tenir on vulguem, independentment de l’entitat del rival. El que més preocupa és nosaltres. Demà valorarem si viatja Baselga, demà última prova i si viatja ja decidirem el diumenge si arrisquem o no és necessari que jugui. Tenim a Peris sancionat i Alberto Gil i Acosta lesionats. Mai se sap si és millor jugar contra grans equips abans o després, el calendari és el que és i no penso en el que no controlem, després ve l’Atlètic i després el Castella i aturada. L’equip està preparat per a afrontar aquest tipus de partits i cal estar tranquils. Això de si és més important marcar que no encaixar és com la manta, depèn de si l’estires et refredes… Crec en els equilibris, el Raig té la pilota i hi haurà moments que haurem de sofrir i els bons equips saben fer-ho perquè ja veurem com els fem mal amb transicions. Si no encaixes almenys tens un punt però si no marques no vas a cap costat”.\nNext story Empate en el primer partido de liga del juvenil A\nPrevious story Álex Casas: “Tenim molta il·lusió per intentar guanyar el primer partit de lliga”


Des de la Font del Bisbe: L'educació pública, vençuda i desarmada?\nL'educació pública, vençuda i desarmada?\nDes de fa anys ha estat constant el degoteig d'informacions tendencioses per a convèncer a la ciutadania que la nostra educació pública és dolenta. Darrera aquesta campanya constant hi ha interessos econòmics, ideològics i de classe. Es substitueix la informació contrastada i objectiva per simple ideologia i es fa de les anècdotes, categoria.\nTot amagant l’evidència estadística que donen tots els informes, el nostre sistema educatiu torna en qualitat i rendiment més del que rep en inversió. Avui per avui estem en la mitjana de l’OCDE en rendiment, però un punt per sota en inversió i aquesta darrera continua baixant...\nPlou sobre mullat i s'han anat desprestigiant els mestres i posant en qüestió la seva autoritat, tot destil·lant sobre la opinió pública tots els tòpics i esperpents que tant agraden a la dreta quan parla de l’esfera pública. Al posar en dubte el seu compromís i la seva feina, es cerca el desànim del professorat i fer-lo sentit incomprès i aïllat de la societat a la que fa el servei d'educar als seus nens i joves. Es vol separar el professorat de la resta dels treballadors etiquetant-los com a privilegiats per tenir una feina segura quan una bona part del professorat té contractes precaris.\nAconseguit l'objectiu de desanimar al professorat i desprestigiar el servei públic d'educació, ara ens volen donar el cop definitiu i aconseguir el que explícitament no s'han atrevit, fins ara, a verbalitzar: convertir l'ensenyament públic en subsidiari del privat i impedir l'accés a la Universitat dels sectors socials que han sigut peça clau per a democratitzar l'educació i la societat.\nTres mil milions menys per massificar, desinvertir, recentralitzar i precaritzar l’educació pública. L’objectiu és una xarxa pública barata i assistencial de la qual puguin sortir aquells que puguin pagar i optar per una xarxa d’educació privada generosament subvencionada i fora de qualsevol control públic pel que fa a l’accés o la gestió.\nEtiquetes de comentaris: educació, inversió, retallades, serveis públics\nVisca el 1er. de Maig! Sindicalisme català (172 an...\nGirona rècord en atur i l’Ajuntament mira cap a un...\nUn comiat que m’ha portat a fer una reflexió sobre...\nEl Tren convencional per Girona. Una reunió necess...\nQue Sant Jordi cavalqui de nou!\nContinuarà essent solvent l’Ajuntament de Girona q...\nLa Plataforma d'Afectats per la Hipoteca (PAH) ens...\nLes entitats participaran en els Plens, el mes de ...\nApunts d’un Ple on la dreta es manifesta sense com...\nReflexions a la llum d'un 14 d'abril. De les ambig...\nPer què ens desmantellen el sistema públic de salu...\nUn pressupost injust i immoral\nCal un Pla B per a desencallar el soterrament del ...\nNi “kale borroca” ni conspiració esquerranosa, i s...\nEl PP, Girona, Madrid i els pressupostos 2012\nEl Futur del Trueta. Un munt de despropòsits\nEls aldarulls minoritaris no poden ser un pretext ...\nEl delicte fiscal no es paga. Amnistia!


Les motos de 'La guerra de les galàxies' ja volen\nL'empresa californiana Aerofex treballa des de fa uns anys en un prototip de moto voladora. De moment, s'enlaira fins a quatre metres de distància del terra i pot arribar a una velocitat màxima de 48 km/h\n1 min. Barcelona 24/08/2012 16:27\n260x366 El prototip de la moto voladora d'Aerofex El prototip de la moto voladora d'Aerofex\nAl bosc de la lluna d'Endor, que els espectadors van conèixer gràcies a 'El retorn del Jedi', tercera part de 'La guerra de les galàxies', les motos es desplaçaven d'una banda a l'altra volant. Els últims anys, el desert de Mojave ja n'ha vist unes quantes, de motos voladores. Són el prototip en què treballa l'empresa californiana Aerofex.\nDe moment, s'enlaira fins a quatre metres de distància del terra i pot arribar a una velocitat màxima de 48 km/h. L'empresa assegura que la moto és molt fàcil de pilotar. Reconeix que és menys eficaç i ràpida que un helicòpter però ofereix la possibilitat de volar entre els arbres o creuar ponts per sota. Les principals utilitats d'aquesta moto voladora són el transport de càrregues pesants o l'accés a zones difícils. Aerofex treballa en un segon prototip, que té previst enllestir de cara a l'any que ve.


Benvinguda » Sant Francesc Restaurant · Montblanc\nSant Francesc Restaurant neix en el 2015 de la mà del Xef Carlos Barneda, està situat en un antic convent al centre històric de Montblanc, en una plaça amb excel·lents vistes a la muralla. Un espai on el paisatge, l’arquitectura i la cuina fusionen història i modernitat, tradició i innovació, lògica i creativitat, amb una cuina catalana contemporània i de temporada que bé mereix una escapada a Montblanc (Conca de Barberá-Tarragona).\nA Sant Francesc Restaurant treballem de manera excepcional productes frescos i estacionals de la millor qualitat; cuidem les aromes, els sabors i les formes; la bellesa i les emocions per oferir el millor de nosaltres i la nostra terra als nostres clients.\nVine i gaudeix d’experiències gastronòmiques amb els 5 sentits i comparteix moments, expressions culturals i artesanals, colors, olors, textures i sabors al pas de cada estació i d’un territori. A Sant Francesc Restaurant trobaràs una oferta gastronòmica en tots els formats i per a cada ocasió.


Pic de la Coma de Varilles (2758 m) circular – TERRA, AIRE, AIGUA, FOC\nSi tornem per aquí, tindrem una bona baixada!\nComa de Varillas al fons. No hi podem accedir directament, hi ha una paret (no es veu la foto).\nEl punt de sortida dels competidors freeride.\nTram més aeri de la sortida.\nVistes de la Cabana Sorda des del tram aeri.


El CH Sant Llorenç perd 29 a 22 contra l'Handbol Lleida Pardinyes - Fet a Sant Feliu\nEl CH Sant Llorenç perd 29 a 22 contra l'Handbol Lleida Pardinyes\nNova derrota dels santfeliuencs davant d'un equip que opta a una de les places d'ascens\nDilluns, 25 de febrer de 2019 16:30h\nHANDBOL LLEIDA PARDINYES 29 – 22 CHSLL\nLa visita a les terres de ponent es va saldar amb una nova derrota davant d’un equip que opta a una de les places d’ascens i que compta amb una plantilla barreja de joventut i veterania. L'Handbol Lleida Padinyes va manar sempre al marcador i va saber modular el temps del partit en els moment en que el Sant Llorenç es va apropar al marcador.\nTot i la derrota, podem treure bones sensacions dels jugadors santfeliuencs, que no van baixar mai els braços i que fins el minut 50 van tenir clares possibilitats d’endur-se punts d’aquesta visita.\nUna primera part amb una molt bona defensa i amb els jugadors santfeliuencs encertats a l’atac va fer que s’arribés a la meitat del partit amb un resultat de 15-13 i amb tot per decidir-se a la represa.\nLa segona part, amb un equip rival amb més intensitat i kgs en defensa, va fer més difícils la feina dels nostres jugadors a l'hora de finalitzar les jugades. I això va fer que, a partir del minut 50, la fatiga i les dificultats per reduir les diferències s'ampliessin fins a arribar al resultat definitiu.\nLa setmana vinent ens hem d’enfrontar amb un altre equip amb aspiracions: el Sant Cugat, que a la primera volta vam aconseguir una victòria molt ajustada. Un partit de gran importància per l’equip, lluny de Sant Feliu.


Accés al play-off pels sèniors del CNT després de batre el Mediterrani\nCN Terrassa 15 - CE Mediterrani 10 | CNT\nEls egarencs són quarts amb 43 punts\nEl sènior masculí de waterpolo del Club Natació Terrassa va batre el CE Mediterrani (15-10) en partit corresponent a la vintena jornada de la Lliga Divisió d’Honor Masculina. El conjunt de Dídac Cobacho va quallar un matx molt complet i va sumar tres punts que li garanteixen l’accés al play-off pel títol. Els egarencs són quarts amb 43 punts, deu més que el cinquè, el Sant Andreu, que ha disputat un partit menys.\nEls visitants van avançar-se mitjan període de la mà de Minguell. De Lera va empatar tot seguit, però l’equip del barri de Sants va recuperar la iniciativa gràcies a una acció en home de més que va culminar Galeev (1-2). Els egarencs van redreçar la situació en el tram final del període amb un parcial de 3 a 0 que va canviar la dinàmica. Barroso, Aguilar i Prieto van ser-ne els artífexs.\nEn el segon quart, el CN Terrassa, seriós i constant, va ampliar la diferència fins als quatre gols. Barroso va marcar el cinquè al minut i mig de joc. Jan Pérez, en superioritat numèrica, va signar la rèplica del Mediterrani. Els de Cobacho, no obstant, van encadenar un parcial de 2 a 0, obra de Chico, en home de més, i de Barroso, de penal, que va incrementar l’escletxa (7-3). La distància es va mantenir fins al descans, atès que Alarcón i Flores van neutralitzar les dianes de Jan Pérez i Prat (9-5).\nA la represa, els egarencs van gestionar a la perfecció la renda adquirida. El Mediterrani, no obstant, ho va intentar. Va col·locar-se dos gols per sota a dos minuts i mig del final del tercer quart després d’una diana de Galeev. La resposta terrassenca va ser, novament, convincent i es va materialitzar en un parcial de 2 a 0, amb Flores i De Lera com a artífexs (12-7).\nL’estira-i-arronsa en què va convertir-se l’últim quart va afavorir els interessos locals. Els de Cobacho no van patir per certificar el triomf. El jove Gerard Fernández va marcar el seu primer gol a Divisió d’Honor, un penal que va establir el 15 a 10 definitiu.


Iª Jornada de Treball de Salut Mental i Joves | Servei Educatiu de la Segarra\nComunitat ARTICLES SERVEI COMUNITARI\nLa jornada ha estat el resultat a un any on diferents grups s’han coordinat per donar a conèixer l’actuació de diferents comissions que treballen la necessitat prioritzada de salut mental i joves a Cervera i han treballat per adquirir nous coneixements i noves perspectives envers a la salut mental i el jovent.\nLa inauguració de la jornada ha estat a càrrec de Ramón Augé (Alcalde de Cervera), Francesc Lluch (president del Consell Comarcal de la Segarra), Mireia Abellana (directora d’Atenció Primària de l’Institut Català de la Salut a Lleida) i Vanessa Pera (Directora assistencial de salut mental infantil i juvenil de Sant Joan de Déu Terres de Lleida).\nA continuació ha intervingut Montse Esquerda, Pediatra de Sant Joan de Déu Terres de Lleida qui ha parlat de la relació entre el desenvolupament dels infants i joves, l’entorn i la seva salut mental.\nLa sessió ha continuat amb el Plenari de Grups de Treball on diferents responsables d’actuació juvenil a Cervera han parlat del funcionament del treball que estan realitzant i de la importància del treball en xarxa.\nDesprès de la pausa s’ha continuat amb la Taula de Coneixement on els professionals han fet aportacions molt interessants sobre els projectes que estan duent a terme. Aquests projectes són una eina d’intervenció pels i les joves.\nLa sessió ha acabat amb Joan Colomo, subdirector General de Drogodependències qui ens ha parlat de les estadístiques del joves i el consum i ens ha fet reflexionar vers això.\nHa estat una jornada molt enriquidora.


Troben 5 joves d'entre 19 i 20 anys sense vida en un cotxe al fons d'un llac\nTroben 5 joves d'entre 19 i 20 anys sense vida en un cotxe al fons d'un llac | Pixabay\nEls joves havien sortit de festa, però van desaparèixer sense deixar rastre\nper Eric Mendo 20/08/2021 12:53h\nLa policia francesa ha informat de la troballa de cinc joves morts en el fons d'un llac. Segons expliquen, eren quatre homes i una dona que tenien entre 19 i 20 anys. Els seus cossos han sigut localitzats dins d'un cotxe enfonsat en un llac al sud del país.\nLes autoritats han detallat que els cossos es trobaven dins d'un Seat Ibiza. El vehicle va ser trobat al fons de l'estany Dramont, a Saint-Raphael, per un equip de bussejadors de la gendarmeria francesa. Aquests van haver d'excarcerar els cossos per poder recuperar-los.\nLa investigació sobre què va passar realment amb els cinc joves encara està en marxa i no s'han donat molts detalls al respecte. Ni tan sols s'ha divulgat la identitat de les víctimes, encara que s'ha conegut per altres fonts.\nLa Fiscalia ha encarregat una investigació per aclarir els fets, tot i que les primeres hipòtesis ja estan sobre la taula. Dimarts a la nit, la policia va ser alertada sobre la desaparició de cinc joves. Sembla que havien sortit de festa, però mai van tornar a casa.\nPer això, tot apunta que els cossos trobats en el fons de l'estany serien els d'aquests joves. Si es confirmés, la policia investigarà què va passar i com van poder acabar al fons de l'estany.\nEl germà d'una de les víctimes, que havia denunciat la desaparició a les xarxes, ha confirmat la tragèdia. «Hola a tots, el cotxe va ser trobat al llac, el meu germà i els seus 4 amics van morir», va confirmar. Dos dies abans va demanar ajuda per trobar-los després de perdre'ls la pista dimarts a la nit.\nUna altra de les amigues de les víctimes també va denunciar la seva desaparició a les xarxes i ha confirmat la notícia. «Vam tenir unes nits inoblidables, podria parlar hores de tot això. Com aquest 31 de desembre que vam cridar feliç any nou a les 00:00, m'hagués agradat passar els pròxims anys amb vosaltres, més 31 de desembre», explica.\n«Celebrarem amb vosaltres, malgrat tot, brindarem per vosaltres cada vegada. Els nostres pensaments seran els mateixos cada dia. El meu condol a les famílies, també per a nosaltres, els amics, que estem igual de destrossats», afegeix la jove.\nUn pescador va trobar el cotxe al fons de l'estany\nLes autoritats han facilitat un dispositiu mèdic i psicològic a les famílies i amics de les víctimes. Segons ha informat la Fiscalia, la troballa es va produir gràcies a un pescador quan estava utilitzant un sonar que va detectar el vehicle. Tot seguit va decidir trucar a les autoritats.\nLa policia francesa va enviar a un equip de bussos que va poder trobar el vehicle al fons de l'estany. La fiscal Patrice Camberou ha explicat que «el vehicle va ser tret de l'estany al voltant del migdia. Va permetre l'extracció de cinc cossos: eren quatre homes i una noia».\n«Sembla ser gent jove que estava de festa i la desaparició va ser denunciada pels seus pares dimarts a la nit», explica. Tot i això, no s'ha confirmat oficialment que es tracti dels desapareguts, encara que tot apunta en aquesta direcció.\nEls joves haurien estat de festa aquella mateixa nit i després de no tornar a casa, els familiars van interposar una denúncia perquè eren incapaços de localitzar-los. Un dels amics de les víctimes va explicar a la policia que després de la festa ja no van tornar a veure'ls.\nAra les autoritats investiguen si els joves van acabar al fons de l'estany per una distracció, un accident o una altra causa. Una de les possibilitats que s'estudien és que els joves consumissin alcohol durant la festa i que caiguessin a l'estany accidentalment.\nPer fer-se'n creus: Enverina el cafè a propietaris de bars a Catalunya per robar-los\nDesaparegut França Accident


Després que el president del govern espanyol, Pedro Sánchez, hagi citat ERC aquest divendres per abordar un acord, fonts republicanes han explicat que encara no han decidit si assistiran a la trobada.Al marge de la situació de crisi sanitària, Sabrià ha demanat no oblidar que hi ha unes persones que pateixen una presó injusta per estar culpats d’uns delictes “que no van cometre” i que la “repressió continua”. Per això ha manifestat que la solució d’ERC a la política catalana passa per l’amnistia i l’autodeterminació perquè això “no ha canviat”. Respecte a la taula de negociació entre el govern català i l’espanyol ha dit que ha de “continuar” perquè té “tot el sentit” i quan es va crear va “aixecar importants expectatives que s’han de mantenir”. “Nosaltres continuarem reclamant el treball bilateral entre institucions per dialogar pel final del conflicte polític, l’amnistia i que els catalans puguin votar sobre el futur polític”, ha manifestat. En aquest sentit, Sabrià ha admès que la taula de diàleg hagi deixat de ser la prioritat principal durant la crisi sanitària però ha demanat que torni a posar-se en marxa quan la pandèmia baixi d’intensitat. “La situació política s’ha de discutir i de manera bilateral. La taula és l’eina que ens hem donat”, ha insistit. Finalment, el republicà ha apuntat que “ningú” ha trencat el compromís de la taula de negociació. “Això s’ha de reprendre i no acceptaríem un trencament uniliteral per una de les parts”, ha conclòs.


Description : Família amb 14 gèneres i més de 700 espècies. Alguns Erodium i Geranium silvestres presents a Europa.\nCharacteristics : - Plantes herbàcies, sovint aromàtiques. - Fulles alternes u oposades, simples o compostes, amb estípules. - Inflorescències generalment cimoses. - Flors hermafrodites, actinomorfes o lleugerament zigomorfes. - Calze amb 3-5 sèpals. - Corol·la sobretot rosada, amb pètals lliures iguals, sub-iguals o amb els 2 superiors més desenvolupats, que alternen amb glàndules nectaríferes, de vegades amb ungla. - 10 estams, de vegades amb 3-5 convertits en estaminoids. - Gineceu amb ovari súper, amb 5 carpels i 5 estils coalescents formant un pic estilar persistent en la fructificació. - Fruit en esquizocarp.\nEcology : La majoria d'espècies són freqüents a camps, conreus i garrigues. Alguna és pràcticament ubiqua i Erodium reichardii se'l troba sovint a peus de penyal, balmes i llocs frescs, humits i gens assolellats.\nEndemics : Erodium reichardii és un petit gerani exclusiu de Mallorca i Menorca.\nMain non-endemic taxons : 2 gèneres (Erodium i Geranium), amb 17 espècies, generalment petites, anomenades rellotges i geranis.\nOther non-autochthonous taxons : Algunes espècies alienes més vistoses d'ambdós gèneres, però sobretot del gènere sud-africà Pelargonium, són conreats en jardins i cossiols per tot arreu, èssent tots reconeguts popularment com a geranis.


El jutjat d'instrucció de Barcelona obliga la direcció del CIE a adoptar mesures per reprendre les visites a interns La República\nEl jutjat d’instrucció de Barcelona obliga la direcció del CIE a adoptar mesures per reprendre les visites a interns\nACN Barcelona.-El jutjat d’instrucció número u de Barcelona obliga la direcció del CIE a desenvolupar els dret dels interns a rebre visites -fins ara suspeses- i fixa mesures preventives per […]\nACN Barcelona.-El jutjat d’instrucció número u de Barcelona obliga la direcció del CIE a desenvolupar els dret dels interns a rebre visites -fins ara suspeses- i fixa mesures preventives per la covid. En concret, resol que l’accés de nous interns es faci entre les 6 h i les 22 h, sempre en l’horari d’atenció del servei mèdic del centre. A més, marca que s’ha de prendre el control de temperatura i oferir gel hidroalcohòlic a tota persona que accedeixi al CIE, que podrà fer-ho sempre amb mascareta i si no supera una temperatura corporal de 37,5 graus. Per contra, el jutjat al·lega que la decisió de tancar el centre, com demanen l’Ajuntament de Barcelona i diverses entitats, “excedeix” de les seves funcions.\nEl consistori, Migra Studium i Irídia consideren que la interlocutòria arriba tard i és insuficient. “Han hagut de passar més de 3 mesos des de la primera demanda i gairebé 10 mesos des de la declaració de la pandèmia al nostre país per rebre una resolució judicial”, lamenten en un comunicat conjunt la Fundació Migrastudium i Irídia. Les dues entitats destaquen que enmig de l’actual tercera onada de pandèmia “no deu ser fàcil l’internament en especials condicions d’aïllament i manca de relació amb les persones estimades”. Per això, celebren que s’exigeixi la represa de visites als interns però lamenten que la resolució no arribi fins ara. En aquest sentit, recorden que mentre el passat 5 d’octubre es reactivava l’internament de persones al CIE de la Zona Franca quedaven suspeses les visites als interns per part de familiars i persones properes, així com de les voluntàries d’ONG que, com la Fundació Migra Studium, han estat visitant a interns des del 2012. Des del 5 d’octubre fins avui, afirmen, més de 100 persones han estat internades.Les entitats segueixen defensant que la tutela dels drets i la salvaguarda de la vida, la salut i la integritat d’interns i treballadors és un encàrrec “expressament donat per la llei al jutjat d’instrucció, fins i tot si això implica tancar el CIE”. A més, remarquen que altres òrgans judicials, com ara a Múrcia o a les Canàries, han entès que tancar el CIE en pandèmia amb persones contagiades a dins sí que era de la seva incumbència judicial. Deficiències constatades al CIEPer la seva banda, l’Ajuntament de Barcelona també considera que la interlocutòria “arriba tard”, tres mesos després del primer cas de covid detectat al CIE i deu mesos després de l’inici de la pandèmia. El consistori lamenta que la resolució només fixa un protocol “molt bàsic” d’ingrés de nous interns i visitants però “en cap cas” complimenta la necessitat de disposar d’un pla. Per tot plegat, reitera la petició al Ministeri de l’Interior perquè tanqui el centre “abans que hi hagi més contagis”. “Els drets humans i la salut pública han de prevaldre sempre”, afirmen fonts municipals. En els darrers mesos, el consistori ha enviat dues queixes al Jutge de control del CIE de la Zona Franca arran dels casos d’interns positius i les “deficiències” constatades a través d’inspeccions de l’Agència de Salut Pública de Barcelona. En aquest sentit, expliquen que el CIE no disposa d’un pla de contingència complet per evitar la transmissió del virus ni compta amb cel·les suficients per fer aïllaments.Segons ha denunciat el regidor de Drets de Ciutadania, Marc Serra, la resposta del Jutge de control no dona resposta a cap dels requeriments que es fan a nivell sanitari. “Estem molt decebuts, és insuficient i en cap altra establiment residencial podria passar una situació com aquesta”, ha lamentat sobre la manca de control sanitari al centre.


Preus | AMPA Matagalls\nDinar 1 dia.\nCóm fem els menús\nPAGAMENTS QUOTES DE MENJADOR:\nEl preu del menú és 6,20€ per dia (inclou menú, equip de monitoratge i cuina).Es consideren alumnes fixes aquells que utilitzin el servei 3, 4 o 5 dies a la setmana durant tot l’any. Per tenir dret a la Quota com a Fixe de menjador s’ha de ser soci/a de l’AMPA\nEl preu del menú esporàdic té un cost de 6.80 euros/ dia\nEs podrà fer ús esporàdic del menjador mitjançant els tiquets que es poden comprar a l’oficina del BBVA (C/Doctor Robert 19, de Palau, davant de l'envelat) o al despatx de l'AMPA, amb l’import exacte (dimarts de 9:00h a 9:30h). Cal que poseu el nom del nen/a i el curs que fa, i la data del dia que es queda a dinar. El tiquet ha d'arribar a la classe mitjançant l'agenda o la llibreta viatgera. El tutor/a el farà arribar a la Coordinadora de menjador. Recordeu que, per a l'ús esporàdic, també es necessari dur la bossa amb estovalles individuals i tovalló, a més de la bata de menjador si s'escau.\nEn el cas que algun alumne esporàdic, vulgui pícnic a les excursions haurà d’entregar el tiquet 4 dies abans de la sortida.\nALTA DE MENJADOR:\nPerquè una Alta de Menjador sigui efectiva caldrà:\n1.Complimentar i signar el Full d'Alta al menjador, que implica l’aceptació de la normativa.\n2.Haver pagat la Quota anual de Compromís\n3.Estar al dia dels pagaments.\n4.Haver pagat la Quota única de soci de l’AMPA\nCada cop que es tramiti una Alta del menjador, s'haurà de pagar de nou la Quota anual de compromís. Si algú es dóna de baixa perd aquesta Quota i l’haurà de tornar a pagar.\nLa Quota de compromís aprovada pel Consell Escolar: Per al curs 2016/2017 és de 35€. Es cobrarà en el moment de fer el Full d’Alta al Menjador i tindrà validesa per a tot el curs sempre que no es donin de baixa.\nDESCOMPTES als usuaris fixes de menjador:\nBaixa per malaltia: descomptes de 3.75€ /dia a partir del primer. La resta del càrrec es pagarà per raó de manteniment del monitoratge. Sempre que s'hagi comunicat a l'AMPA, si no es cobrarà tot l'import 6,20 €.\nBeques Municipals o del Consell Comarcal; Les famílies que estan becades el 100%, podran fer ús del menjador cada dia del calendari escolar, famílies amb beca compactada, 50%, hauran de reomplir un calendari amb els dies que fan ús del servei, aquest calendari el facilitarà l'AMPA .Si un alumne no es queda a dinar (perquè està malalt o qualsevol altre motiu): es podra recoperar el dia sempre i quant s’hagi comunicat a l'AMPA.\nvia de comunicar a l'AMPA:\n- Mail (ampamatagalls@gmail.com).\n- Telèfon: 691 436 020 (de 9:00h a 9:30h).\n- Presencialment (al despatx de l’AMPA de 9:00h a 9:30h).\nDescompte de l’AMPA: Amb tres germans o més 50% de descompte en el tercer nen i següents. Aquest descompte no és acumulable a les beques de menjador de l’Ajuntament, del Consell Comarcal, etc.\nEls rebuts es cobraran mitjançant domiciliació bancària, de l'1 al 5 de cada mes, per mes passat.\nBaixes al Menjador: Sempre que hi hagi una baixa definitiva de menjador s’haurà d'omplimentar el Full de baixa. Aquest Full s’haurà d’entregar al despatx de l’AMPA. Sense aquest full la baixa no es considerarà efectiva. No es retornarà en cap cas el cost de la Quota de Compromís del servei de menjador.\nDevolució de rebuts:Per poder fer ús del servei de menjador s’ha d’estar al corrent dels pagaments.Els rebuts que siguin retornats tindran un recàrrec en concepte de despeses bancàries i de gestió. S’avisarà a la família i, si al cap de 15 dies no ha pagat, l'alumne serà donat de baixa del servei de menjador.\nINFORMACIÓ I COMUNICACIONS DE MENJADOR\nPer a qualsevol informació relacionada amb el menjador cal que us adreceu directament a la Sílvia, Coordinadora del menjador.\nTelèfon 938483226 -691436020 o personalment al despatx de l’AMPA de dilluns a divendres de 9.10h a 9.30h.


App HM Hospitals: Demana Cita amb el teu Metge i Molt Més\nJa està disponible a Apple Store i Google Play per a baixar gratuïta sota el nom d'HM Hospitals nostra app.\nL'app de hm hospitals és una eina de comunicació pretén facilitar als usuaris de HM Hospitals la gestió de la majoria dels processos d'informació clínica que ofereix la companyia. D'aquesta manera ia través del mòbil o la tablet, qualsevol dels nostres pacients podrà, d'una manera senzilla i intuïtiva, sol·licitar i modificar les cites amb els nostres especialistes, consultar i descarregar els seus informes clínics en qualsevol moment o gestionar els afiliats i beneficiaris de la compte com a usuari de HM Hospitals.\nA més, la nova APP de HM Hospitals disposa de serveis que la situen a l'avantguarda entre les eines de connexió i gestió en l'àmbit hospitalari ja que compta amb nous serveis com geolocalització GPS que permet situar la localització de qualsevol dels nostres centres i estimar el temps d'arribada a cada usuari, un sistema de notificació d'arribada a l'hospital o estimació del temps per ser atès amb alertes en temps real gràcies a la generació automàtica del tiquet de torn.\nFins i tot aquesta nova aplicació permet rebre informació al moment sobre el temps d'espera en urgències i permetrà sincronitzar-se amb el calendari personal de l'usuari per facilitar, agendar i recordar les cites amb el metge o la infermera.\nD'aquesta manera, HM Hospitals amb la seva App vol dotar als seus pacients i familiars d'una nova arma que millori i faciliti la seva relació amb el nostre personal sanitari i d'aquesta manera millorar l'experiència assistencial.


Taller de posicionament Google | Centre FP Vallbona\nTaller de posicionament Google\nEl passat 30 de gener els alumnes de 2on de Desenvolupament d’Aplicacions Web i de Gestió Comercial i Màrqueting van poder gaudir d’un taller pràctic de posicionament google amb els professionals de l’empresa Xtrategics.\nNarcís Romà i Robert Bosch van introduir conceptes com cercadors, posicionament, xarxes socials, reputació, popularitat, rellevància, paraules clau, que són molt útils tant per alumnes de Comerç i Màrketing com per als d’informàtica.\nEl taller tenia 3 parts:\nuna introducció sobre la importància de google i la necessitat del posicionament,\nSEO: com fer per a què una pàgina es posicioni\nSEM: el màrketing necessari amb Adwords.\nEls alumnes van crear una campanya publicitària per a un producte de perruqueria i van poder comprovar on-line el resultat dels seus anuncis al moment. Us adjuntem la presentació del taller.\n← Calendari de Cicles extinguits\nTaller d’e-Commerce →